open-index/open-wikipedia-markdown huggingface dataset:
Anthony Anderson

**Anthony Alvin Anderson** (født 15. august 1970 i Los Angeles i California) er en amerikansk komiker og skuespiller. Anderson var elev ved Los Angeles County High School for the Arts.

## Utvalgt filmografi
* 2007 – *[[Transformers (film)|Transformers]]* … Glen
* 2006–2007 – *[['Til Death]]* … Cofeld (TV-serie)
* 2006 – *[[The Departed]]* … Brown
* 2006 – *[[Scary Movie 4]]* … Mahalik
* 2005–2006 – *[[The Shield]]* … Antwon Mitchell (TV-serie)
* 2005 – *[[Hoodwinked!]]* … Bill Stork (stemme)
* 2005 – *[[Hustle & Flow]]* … Key
* 2004 – *[[Harold & Kumar Go to White Castle]]* … Burger Shack-ansatt
* 2004 – *[[Agent Cody Banks 2: Destination London]]* … Derek
* 2004 – *[[My Baby's Daddy]]* … «G»
* 2003 – *[[Scary Movie 3]]* … Mahalik
* 2003 – *[[Malibu's Most Wanted]]* … PJ
* 2003 – *[[Cradle 2 the Grave]]* … Tommy
* 2003 – *[[Kangaroo Jack]]* … Louis Booker
* 2002 – *[[Barbershop]]* … J.D.
* 2001 – *[[Exit Wounds]]* … T.K. Johnson
* 2000 – *[[Urban Legends: Final Cut]]* … Stan Washington
* 2000 – *[[Jeg, meg og Irene]]* … Jamaal Baileygates
* 2000 – *[[Big Momma's House]]* … Nolan
* 2000 – *[[Romeo Must Die]]* … Maurice

## Referanser


## Eksterne lenker
* 
*
Moderne femkamp under Sommer-OL 1924

**Moderne femkamp under Sommer-OL 1924** ble arrangert fra 12. til 17. juli 1924. 

Moderne femkamp var med som olympisk øvelse for tredje gang i Sommer-OL 1924 i Paris. Som i de to tidligere lekene vant Sverige alle tre medaljene.   

## Medaljefordeling

## Resultater
*Rangering etter utøvernes plassiffer for hver øvelse lagt sammen. Ved poenglikhet rangeres utøvere etter beste plassering i enkeltøvelsene.

## Medaljevinnere

## Eksterne lenker
* Modern Pentathlon at the 1924 Summer Olympics hos olympedia.org
* Resultater og profilside  hos sports-reference.com
Tamsøya

**Tamsøya** (nordsamisk: *Dávdnesálla*, kvensk: *Taunusaari*) er ei ubebodd øy i Porsanger kommune i Finnmark. Tamsøya ligger sørøst for Repvåg i Porsangerfjorden. Nord for Tamsøya ligger Lille-Tamsøya.

Tamsøya er eid av Olaf og Fredrik Bull. Øya er fredet på grunn av fuglelivet og multeforekomsten på øya.

## Referanser




## Eksterne lenker
* Aftenposten: Den gylne øya (21. august 2006)
Lille-Tamsøya

**Lille-Tamsøya** (nordsamisk: *Ávačuohttu*) er ei ubebodd øy i Nordkapp kommune i Finnmark. Øya ligger øst for Repvåg i Porsangerfjorden, nord for Tamsøya.

## Referanser
Fokkemast

**Fokkemast** betegner forreste mast på flermastede seilfartøy, unntatt på galeas, ketch og yawl. Disse er tomastede båter hvor forreste mast kalles stormast og aktre mesanmast.
Hundekjøring under Vinter-OL 1932

Under Vinter-OL 1932 i Lake Placid ble hundekjøring arrangert som demonstrasjonsgren, i tillegg til hurtigløp på skøyter for kvinner og curling. 

Det var bare to nasjoner som deltok, USA og Canada. Til sammen 13 førere var påmeldt, men bare 12 fullførte konkurransen. Eneste kvinne i konkurransen var Milton Seeley fra USA. Hun endte sist, men var bare 50 sekunder bak Norman Vaughan på nest siste plass. 

Løypen var på ca. 40,5 km, og samme løype ble kjørt begge løpsdagene. Den som fullførte begge dagene på kortest tid sammenlagt ble kåret til vinner. Startrekkefølgen ble trukket før dag 1, og startlisten ble snudd på dag to for å utjevne fordeler og ulemper med tidlig eller sent startnummer. De startet med 3 minutters intervall. 

Hver ekvipasje hadde 7 hunder – 6 spent i par og en lederhund. På grunn av mildværet som vanskeliggjorde deler av disse olympiske lekene var ikke hele løypen dekt av snø, og forholdene var svært tunge for førere og hunder. Regelverket sier at alle hunder som starter også må fullføre løpet, enten for egen maskin eller på sleden. Mange hunder måtte gi tapt og returnere på sleden. Roger Haines kollapset av utmattelse like etter målgang, til tross for at han var en meget erfaren hundefører. 

Datoer:
* 1. løp: 6. februar
* 2. løp: 7. februar

## Se også
* Hundekjøring
* Liste over hundekjøringsløp

## Eksterne lenker
*  Offisiell rapport
Curling under Vinter-OL 1932

Under Vinter-OL 1932 i Lake Placid ble curling arrangert som demonstrasjonsgren, i tillegg til hundekjøring og hurtigløp på skøyter for kvinner. 

## Curling i OL
Curling representerte, i motsetning til hundekjøring, en sport som i utgangspunktet var fremmed for arrangørlandet. Dette til tross for at curling hadde begynt å få fotfeste i USA de siste årtiene før de olympiske lekene. 

De konkurrerende lagene representerte ikke hvert sitt land, men 8 lag representerte hvert sine provinser i Canada og stater i USA. Kun disse to landene stilte lag. Det stilte 4 personer pr lag. 

Konkurransen ble arrangert innendørs, i den olympiske arenaen, på 4 baner med kunstis. Hvert av lagene fra hvert land spilte en kamp mot hvert av lagene fra det andre landet, slik at til sammen 16 kamper ble spilt. 

Datoer:
* Dag 1: 4. februar
* Dag 2: 5. februar

## Lagene

### Canadas lag

### USAs lag

## Resultater og sluttstilling
Manitoba vant, etter å ha slått Massachusetts, Michigan, Connecticut og New York med henholdsvis 19-10, 22-12, 15-14 og 15-9. 

## Kilder
*  Offisiell rapport
Erik Amundsen

**Erik Amundsen** (født 1. februar 1937 i Oslo, død 22. februar 2015) var en norsk jazzmusiker og bassist.

Erik Amundsen platedebuterte i 1954 med broren Arvid Amundsens trio og Atle Hammers sekstett. Utover på 1950-tallet spilte han med Karl Otto Hoffs trio, Eilif Holms kvartett, og ga ut plate med Mikkel Flagstad i 1956. På 1960-tallet var han med i European All Stars i Berlin (1961) og mottok Buddyprisen for 1961.

Amundsen ble nærmest selvsagt på norske jazzutgivelser, med Karin Krog, Bernt Anker Steen, Erik Andresen, Laila Dalseth, Magni Wentzel, Bjørn Johansen, Jan Berger og Bjarne Nerem.  På Metropol Jazz Centre spilte han meget, også med internasjonale storheter som Bud Powell. Amundsen spilte også med Al Cohn og Bengt Hallberg, i grupper ledet av Per Borthen og Totti Bergh, og gruppene VSOBOP, Street Swingers, Storeslem og Jazz A Pell Oktett.

I Erik Amundsen sekstett (2000) spilte Atle Hammer trompet, Jan Erik Ulseth saksofon, Erling Wicklund trombone, Roger Amundsen gitar og Eyvind Olsen trommer. Erik Amundsen ble rammet av hjerneslag i 2002 og spilte ikke etter det. I 2006 ble han hyllet i en konsert på Cosmopolite i Oslo. Nær 40 låter fra hans virke er å høre på *Portrait Of A Norwegian Jazz Artist*, som ble utgitt av Gemini Records i 2005.

## Premier
* Buddyprisen for 1961

## Referanser


## Eksterne lenker
* Biografi i Jazzbasen
* Diskografi i Jazzbasen
Silje og Sigurd – et slags reiseprogram

***Silje og Sigurd &ndash; et slags reiseprogram*** er et norsk reiseprogram som gikk på TVNorge fra 2000 til 2001 med Sigurd Sollien og Silje Stang som programledere. De to reiste jorden rundt på jakt etter spennende reisemål, kultur og kuriositeter. Serien hadde høye seertall og ble i 2000 omtalt som det mest suksessfulle programmet på TVNorge siden *[[Reisesjekken]]* og *[[Casino (TV-program)|Casino]]*. Programmet gikk vekselvis med *[[Tur/retur (TVNorge)|Tur/retur]]*.

Serien ble i 2001 tildelt Gullruten i klassen beste underholdningsprogram.

Programmet ble sendt i reprise i 2002 og 2004. Utdrag fra serien sendt i en episode av programmet *TVNorge 20 år*, som ble sendt i forbindelse med TVNorges 20-årsjubileum i 2008.

## Seertall
Serien hadde godt over  seere i snitt, noe som var meget gode tall for TVNorge. Blant annet på ble premieren sett av . Premieren av andre sesong ble sett av 257 000. Tredje sesong hadde et snitt på .

## Sesongoversikt
Første sesong bestod av 12 programmer som ble sendt i perioden 17. februar til 11. mai 2000. Reisemålene var Jamaica, Berlin, Jordan, Malta, Sicilia, St. Petersburg, Costa Rica, Spania, Marokko, New York, Sørstatene (2 episoder) og Svalbard. Innspillingen startet i november 1999.

Andre sesong bestod av 10 program som ble sendt i perioden 28. januar til 8. april 2001. Reisemålene var Argentina, Irland, Kroatia, Gotland, Belize, Sør-Afrika (2 episoder), Portugal, Florida og Nepal.

Tredje sesong bestod av 8 programmer som ble sendt i perioden 11. oktober til 29. november 2001. Dette inkluderer en spesial («Silje og Sigurd ser tilbake») som bestod av ulike klipp fra de over 30 landene de hadde besøkt mens serien ble lagd. Reisemålene i denne sesongen var Østerrike, Malaysia, Karibia, Dubai, Island, Hongkong, og Latvia.

## Referanser
Singelklubben

***Singelklubben*** var en norsk humorserie på 6 episoder som gikk på NRK2 høsten 2005. Prosjektleder for serien var Christina Rezk Resar og regi ved Geir Henning Hopland. I selve serien deltok Jesper Lind, Vidar Magnussen, Steinar Sagen og Bjarte Tjøstheim. Serien ble av mange oppfattet som norges svar på *[[The Office]]*.

Serien hadde premiere på NRK2 den 27. september 2005.

## Episodene

Serien fikk gode kritikker, men oppnådde bare seertall på rundt 100.000 per episode.

## Omtale fra NRK
«Singelklubben» er en svart humorserie, på mange måter guttas svar på "Sex og singelliv". Imidlertid er Manolo Blahnik-sko byttet ut med slitte parkaser, lunken flaskeøl erstatter paraplydrinkene og MMI er nok et mer hverdagslig bakteppe enn designbutikkene på Park Avenue.

Serien gikk under programvignetten *[[Usett]]*, NRK2s flate for ny, eksperimentell humor og underholdning.

## Referanser


## Eksterne lenker
* Serien på NRK Nett-TV
Klyver

**Klyver** er et trekantet stagseil som føres foran fokken. Klyveren settes på et stag som går fra klyverbommen til fokke- eller stormasten. 

På seilfartøy med rær på fokkemasten føres klyveren foran forre stengestagseil. På fartøy med tre forseil er klyveren det midterste. Når skipet har fire forseil, kalles de to midterste henholdsvis indre og ytre klyver. Seilet over kalles jager.
Moderne femkamp under Sommer-OL 1928

**Moderne femkamp under Sommer-OL 1928** ble arrangert fra 31. juli til 4. august 1928 i Zeeburg, Hilversum og Amersfoort. 

Moderne femkamp var med som olympisk øvelse for fjerde gang i Sommer-OL 1928 i Amsterdam. 37 utøvere fra 14 nasjoner deltok. Som i de tre tidligere lekene vant Sverige både gull og sølv mens bronsemedaljen gikk til en tysk utøver.   

## Medaljefordeling

## Resultater
*Rangering etter utøvernes plassiffer for hver øvelse lagt sammen. Ved poenglikhet rangeres utøvere etter beste plassering i enkeltøvelsene.

## Medaljevinnere

## Eksterne lenker
* Modern Pentathlon at the 1928 Summer Olympics hos olympedia.org 
* Resultater og profilside  hos sports-reference.com
Jager (seil)

**Jager** er det forreste stagseilet på seilbåter og seilskip rigget med flere forseil. Jageren føres forrenom/over klyveren, (ev. ytre klyver på skip med fire forseil).
Skattejakten (TV-serie 2005)

***Skattejakten*** er en norsk eventyrserie for barn som ble sendt på NRK i 2005. Serien handler om fire søskenbarn som er på jakt etter sin forsvunne oldefar. Den eneste ledetråden er en merkelig rebus ungdommene fant sist sommer. Jakten på svar leder dem ut på en spennende og historisk reise fra Norge til Frankrike og der kommer de på sporet av en gammel skatt. Serien ble opprinnelig sendt på lørdagskvelder, like etter Barne-TV.

Serien er en selvstendig oppfølger til *[[Veddemålet]]* fra 2004. 

## Om serien
Serien handler om søskenbarna Sigge (12), Siw (16), Kathrin aka Katta (13) og Jarle (16) som legger ut på en eventyrlig reise på jakt etter sin forsvunne oldefar. Forsvinningen er en gåte, og en mystisk rebus tar dem med til Frankrike. Samtidig som de leter etter oldefaren, har de et annet stort problem. De risikerer å miste feriestedet sitt på Sørlandet, hvis de ikke kan løse inn en pant så fort som mulig. Koordinatene ungdommene fant på steingulvet i klosteret Mont St. Michel, har ført dem til Sør-Frankrike og en gammel katarborg. Katarene var middelalderens første store kjetterbevegelse, som forkynte det samtiden så på som vranglære. Her finner de nye spor, nemlig et mystisk pentagram. Med lokal hjelp får de vite at pentagrammet er en del av den gamle folketroen i området og at det skal lede til en skatt tilhørende katarene. 

## I rollene
*Ingrid Unnur Giæver – Katta
*Niklas James Knudsen – Jarle
*Sally Frejrud Carlsson – Siw
*William Svedberg – Sigge
*Per Oscarsson
*Peter Andersson
*Øystein Røger – Oscar
*Klara Døving – Ada
*Siv Charlotte Klynderud – Gabriella
*Michael Nyqvist

## Referanser
Fylkesvei 6088

**Fylkesveg 6088** går mellom Sveggøya og Bremsnes i Averøy kommune.

Før Atlanterhavstunnelen ble åpnet 2009 var strekningen Rishaugen – Bremsnes del av veien.

Frem til 2019 hadde veien betegnelsen Fylkesvei 258 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Møre og Romsdal oktober 2017
*
Ketsj

En **ketsj** eller **ketch** er en riggtype på en 2-mastet båt hvor aktermasten er minst, kalt mesanmast. På norsk er det tradisjonelle navnet galeas og det brukes også i dag, men mest på tradisjonelle fartøy. Galeas er også en annen eldre skipstype skrevet Galeass eller Galleass.

Det antas at betegnelsen *ketch* kommer av det engelske *catch*, «fange/jage». 

Mesanen på en ketch står foran rorstammen. Står aktermasten aktenfor rorstammen som den kan på en hekkbåt, kalles riggen yawl og aktermasten kalles papegøye.

En ketch/galeas kan være gaffelrigget eller bermudarigget. Gaffelrigg ble brukt på bruksbåter og tradisjonelle lystbåter før bermudarigg ble vanlig etter 1913. **Galeas** er derved mest forbundet med eldre gaffelriggede båter, særlig jakter som ble forlenget og omrigget med to master, og da ofte kalt jaktegaleas. **Ketch** er alltid brukt på bermudariggede, men også på gaffelriggede skøyter og andre mindre gaffelriggede lystbåter med denne riggtypen.

## Referanser


## Litteratur
* Denneche, Fredrik. *Lystbåter og kappseilas*. Grøndahl & søn forlag as, 1981 ISBN 82-504-0479-3
* Gøthe Gøthesen. *Norskekystens fraktemenn : om seilfartøyer i kystfart*. Grøndahl, 1980. ISBN 82-504-0415-7
Yawl

**Yawl** er et mindre seilfartøy med to master, stormast og en liten mesanmast eller papegøyemast plassert helt akterut, akter for rorstammen. Dersom mesanmasten er plassert frem for rorstammen kalles det en ketch.

Riggen er i store trekk en forenklet kutterrigg, men yawlen har gjerne et smalere storseil. Yawlrigg kunne være fordelaktig for fartøy bygd for konkurranser, fordi den gir mulighet for å sette et mesanstagseil (som ikke regnes inn i seilarealet ved regattasegling) i tillegg til det trekantede mesan- eller papegøyeseilet på aktre mast.
Fylkesvei 6068

**Fylkesveg 6068** går mellom Grønset og Nås i Hustadvika.

Frem til 2019 hadde veien betegnelsen fylkesvei 241 (Møre og Romsdal).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Fylkesvei 405 (Møre og Romsdal)

**Fylkesvei 405 i Møre og Romsdal**, **Frænavegen**, gikk mellom Malme i Fræna og Lingedalen i Molde.

2019 ble veien delt opp i fylkesvei 6232 Malmedalen – Årødalen, og fylkesvei 538 Årødalen – godssentralen.

## Kommuner og knutepunkter

* Malmefjordvegen fra Malme via Atlanterhavsvegen mot  Kristiansund

*Arm til Årødalen (400 m)
** Årødalsvegen fra Årødalen mot  Årø

* Kviltorpvegen fra Øvre Berg til  Kviltorp (0,9&nbsp;km)
* Langmyrvegen til  Julsundvegen
*  Moldegårdsvegen fra Lingedalen ved den gamle godssentralen til  Moldegård, Frænavegen mot  Hollingsholm i Aukra → Gossa

## Referanser


## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
Skjult kamera

**Skjult kamera** er et kamera  for stillbilder eller filmopptak som er skjult og usynlig for den eller de som blir fotografert eller filmet. Begrepet kan også brukes om opptak med slikt utstyr. Det kan være små spionkameraer eller diskret plasserte overvåkningskameraer til bruk for å spionere eller overvåke personer og aktiviteter, eller det kan være kameraer som er gjemt for å unngå å forstyrre motivet, for eksempel ved filming av dyr eller når en skal registrere «naturlige» situasjoner. Skjult kamera kan også bli brukt av journalister og andre for å dokumentere og avsløre hemmeligheter og ulovligheter.

## Tidlige forsøk
På 1890-tallet brukte studenten Carl Størmer  (1874–1957) å gå rundt i Kristiania med kamera skjult under vesten. Han fotografere folk han kjente ved å trekke i ei snor i bukselumma. Blant annet fotograferte han Henrik Ibsen. Over halvparten av de rundt 500 bildene han tok var av jenter.
## TV-serier med skjult kamera
Skjult kamera er også en vanlig programidé i humoristiske underholdningsprogram på fjernsyn. Da arrangerer programmakerne en uvanlig situasjon eller narrestrek som forsøker å lure tilfeldige forbipasserende, og filmer menneskenes oppførsel overfor lureriene ved hjelp av skjult kamera. Opptakene blir redigert til korte, ofte ufrivillig komiske og sketsjliknende innslag som blir vist samlet i egne program. Underholdningsverdien ligger både i selve påfunnene, som kan være svært fantasifulle eller utspekulerte, og reaksjonene disse skaper. Det er flere TV-serier som sender opptak med skjult kamera, både nasjonale og internasjonale.

### Norske serier
*[[Smil til det skjulte kamera]]* var en populær TV-serie som gikk på NRK på 1960-tallet og ble  ledet av Harald Tusberg. På 1990-tallet kom Tom Sterris *Skjult kamera* som gikk til 1999. *Skjult kamera* var også en TV-serie som gikk på TVNorge vinteren 1999 med Ivar Nergaard som intervjuer. Konseptet i denne serien gikk ut på at Nergaard «tulle-intervjuet» en rekke kjendiser som trodde det var et seriøst intervju. Serien hadde premiere på TVNorge 18. februar 1999.

I 2010 ble Lurt av Karlsen sendt på TV 2. Programmet er en norsk versjon av Punk'd fra MTV.

## Avlytning og tulleoppringninger
En kan på samme måte bruke skjult mikrofon for å få lydopptak av noe eller noen som ikke vet om det. Offentliggjøring av tulletelefoner til kjendiser og andre, for eksempel på plate eller i radio, er en underholdningsvariant av dette. I Norge ble blant annet komikerduoen Wesensteen kjent for å ringe opp personer anonymt eller under falskt navn og komme med morsomme henvendelser på en tilsynelatende seriøs måte.

## Se også
* Fantestrek
* Kameraovervåkning
* Tulletelefon
## Referanser
Fylkesvei 6004

**Fylkesveg 6004** går mellom Norvik og Lerheim i Rauma kommune.

Frem til 2019 hadde veien betegnelsen Fylkesvei 181 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Moderne femkamp under Sommer-OL 1932

**Moderne femkamp under Sommer-OL 1932** ble arrangert fra 2. til 6. august 1932 i Los Angeles. 

Moderne femkamp var med som olympisk øvelse for femte gang i Sommer-OL 1932 i Los Angeles. 25 utøvere fra 10 nasjoner deltok, og som i de fire tidligere lekene vant Sverige både gull og sølv. Bronsemedaljen gikk til en amerikansk utøver.   

## Medaljefordeling

## Resultater
*Rangering etter utøvernes plassiffer for hver øvelse lagt sammen. Ved poenglikhet rangeres utøvere etter beste plassering i enkeltøvelsene.

## Medaljevinnere

## Eksterne lenker
* Modern Pentathlon at the 1932 Summer Olympics hos olympedia.org
* Resultater og profilside  hos sports-reference.com
KNM «Storm» (P961)

:*Dette er siden om KNM «Storm». For fartøyklassen, se [[Skjold-klassen]]*

**KNM «Storm»** er en korvett i den norske Marinen og det første fartøyet i Skjold-klassen som ble satt i tjeneste.  

KNM «Skjold» (P960) ble sjøsatt første gang i september 1998, var et forseriefartøy. 

__TOC__

## Leveranse og sertifisering
28. september 2003 ble kontrakten om bygging av Skjold-klassen underskrevet, og KNM «Storm» ble påbegynt en tid etter dette. Fartøyet ble sjøsatt 30. oktober 2006.

## Historikk

I 2021 ble det rapportert at de loggførte AIS-posisjonsdataene til KNM «Gnist» og KNM «Storm» på nettsiden *[[MarineTraffic]]* hadde blitt forfalsket til å vise at korvettene skulle ha beveget seg inn i russisk territorialfarvann. Begge korvettene hadde vært på sommertokt i Østersjøen og besøkt flere allierte land, men de hadde ikke krysset territorialgrensene til Kaliningrad.

I starten av september 2024 skygget hun russiske militærfartøy fra Østersjøflåten i internasjonalt farvann langs vestkysten av Norge. De russiske skipene skulle delta i en øvelse kalt «Okean». 

## Se også
*Skjold-klassen
*Liste over den Kongelige Norske Marines skip

## Litteratur
* Marius Thomassen: *90 år under rent norsk orlogsflagg*.

## Referanser


## Eksterne lenker
* KNM «Storm» sjøsatt (Forsvarsnett)
* Oppøvingen er i gang (Forsvarsnett)
Skolmenholmen

***Skolmenholmen*** var et norsk direktesendt portrettprogram som gikk på TVNorge sommeren 1998. Programmet ble ledet av Tine Skolmen, med Jon Skolmen som medhjelper (stod blant annet for grilling av mat). Programmet ble sendt fra en holme i Oslofjorden og gikk ni søndagskvelder.

Programmet ble gjestet av Anne-Kat Hærland, Anne Lise Ryel, Vigdis Hjort, Camilla Harket, Brede Bøe, Morten Krogvold, Bjørn Tore Godal, Kristin Johnson og Anders Hornslien.

## Seertall og mottakelse
Programmet ble ingen seersuksess.

Det fikk hard medfart av VGs anmelder som blant annet kalte det «et usjarmerende, hjelpeløst lite portrettprogram».

## Referanser
Gudmund Skjeldal

**Gudmund Skjeldal** (født 1970) er en norsk lærer, forfatter, idéhistoriker, journalist og tidligere langrennsløper. Skjeldal er bokansvarlig i *[[Bergens Tidende]]* og har skrevet for *[[Morgenbladet]]*.

## Faglig arbeid og karriere
Skjeldal er cand.philol. med hovedfag i idéhistorie fra Universitetet i Oslo i 2001, hvor han skrev oppgaven, *Med Gud for augo. Ei anna lesing av Arne Garborgs roman «Fred»*. Han har tidligere tatt grunnfag i pedagogikk (1993), psykologi (1994) og nordisk (2000), også dette ved Universitetet i Oslo.

Fra 2001 var han lærervikar ved Oslo katedralskole, Foss videregående skole og Berg videregående skole. Han tok praktisk-pedagogisk utdannelse som deltidsstudent og ble ferdig i 2004.

Han gav i 2005 ut boken om broren, langrennløperen Kristen Skjeldal, *Den siste langrennaren – ei historie om Kristen Skjeldal og snø*. Fra 2006 ble han fast ansatt som lektor ved Berg videregående skole, og han var leder for klimakampanjen «Hvit vinter» i 2007–2008. Det oppdraget kombinerte han med en ny bok, *Fallande snø – den norske klimautfordringa*. I skoleåret 2009-2010 var han lærer ved Bjerke videregående skole. Han har siden lagt mer vekt på forfatterskapet og arbeid som litteraturanmelder for diverse aviser. Han utga i 2012 en biografi om Nordahl Grieg, *Diktaren i bombeflyet*. I 2017 kom *Wimbledon - der graset er grønast*, om tennis.

## Langrenn

Han er også tidligere landslagsløper i langrenn. Hans beste plassering i verdenscupsammenheng er en andreplass på femmila i Holmenkollen mars 1993. Han er også norgesmester i stafett to ganger, i 1991 og 1997. I 1991 delte han seieren i Skarverennet med sin bror Kristen. Skjeldal representerte Bulken IL på Voss.

## Bokutgivelser
* 1995: *På villspor – takk og farvel til toppidretten*
* 1996: *Idrettens betydning for individ og samfunn : rapportserie. 16. På sporet av den tapte tida* (hefte utgitt av Norges idrettsforbund)
* 2005: *Den siste langrennaren – ei historie om Kristen Skjeldal og snø*
* 2007: *Fallande snø – den norske klimautfordringa*
* 2009: *Feber – historia om norsk olje og gass*
* 2012: *Diktaren i bombeflyet : ein biografi om Nordahl Grieg*. ISBN 978-82-02-33511-3
* 2014: *Nestbest - ei personleg idéhistorie om gull, sølv og bronse*
* 2017: *Wimbledon - der graset er grønast*.
* 2017: *Vestover: Bergens Tidende i 150 år*. Cappelen Damm. ISBN 9788202561857

## Referanser


## Eksterne lenker
* 
*
Karl Weyprecht

**Karl Weyprecht** (født 8. september 1838 i Darmstadt i storhertugdømmet Hessen i Det tyske rike, død 3. mars 1881 i Michelstadt) var offiser (*Linienschiffsleutnant*) i den østerriksk-ungarske marinen. Han er mest kjent som utforsker av de arktiske områdene og som talsmann for internasjonalt samarbeid om polarforskning. Han var en av initiativtakerne til det første internasjonale polaråret, men døde før det blei realisert i 1882-1883. 

Weyprecht gikk inn i marinen i 1856, og han var blant annet med i den andre italienske frigjøringskrig og i slaget ved Lissa under Den tredje italienske frigjøringskrig.

I 1868 skulle han lede den første tyske polarekspedisjonen, men sjukdom forhindra dette. I 1871 gjennomførte han en ekspedisjon til Novaja Semlja sammen med Julius von Payer. I 1872-74 var så disse to ledere for den østerriksk-ungarske nordpolekspedisjonen med skipet *Admiral Tegetthoff*, oppkalt etter Wilhelm von Tegetthoff. Dette regnes offisielt som oppdagelsen av Frans Josefs land.

*Admiral Tegetthoff* blei låst inne i pakkisen og måtte forlates. Ekspedisjonen fortsatte nordover med sleder og videre med båt til Novaja Semlja, der de omsider fikk kontakt med et russisk skip, som tok dem til Vardø.

18. september 1875 holdt Weyprecht et foredrag på en vitenskapskongress i Graz i Østerrike. Her foreslo han å etablere faste observasjonsstasjoner i Arktis. Forslaget blei gjentatt på den andre internasjonale meteorologkongressen i Roma i 1879.

Weyprecht døde av tuberkulose i 1881. Han var tysker av fødsel, men fikk statsborgerskap i Østerrike-Ungarn i 1872.

## Referanser


## Litteratur

* Karl Weyprecht: *Die Metamorphosen des Polareises. Österr.-Ung. Arktische Expedition 1872-1874*
* Julius von Payer: *New Lands within the Arctic Circle* (1876)
* Andreas Pöschek: *Geheimnis Nordpol. Die Österreichisch-Ungarische Nordpolexpedition 1872-1874.* – Wien: 1999 (kan nedlastes som pdf-fil)
Gullstikka

**Gullstikka** er en norsk prisutdeling for videospill, og deler ut priser for det beste innen hvert spillår. Gullstikka arrangeres av Norsk spill- og multimediaforening (NSM). Utdelingsseremonien finner sted i begynnelsen av mars på Sentrum Scene. Første gang prisen ble delt ut var i 2003. Tidligere har spilldistributørene selv valgt ut nominasjonene til årets priser, men f.o.m. Gullstikka 2006 er det juryen som har bestemt disse.

Gullstikka ble på grunn av økonomiske problemer ikke avholdt i 2015. Det er uvisst om prisutdelingen vil føres videre i framtiden.

## Referanser
Kimbanguistkirken

**Kimbanguistkirken** er et kristent samfunn som har sin bakgrunn i forkynnelsen til afrikaneren Simon Kimbangu (1889?-1951).

Kirkens offisielle navn er *Jesu Kristi Kirke på Jorden ifølge profeten Simon Kimbangu* (*Église de Jesus Christ sur Terre par le Prophète Simon Kimbangu*) og har et par millioner medlemmer i Zaire.

Noen mindre uavhengige samfunn regner også Simon Kimbangus forkynnelse som grunnleggende. 

Kimbangu gjorde seg bemerket som en religiøs forkynner i det daværende Den demokratiske republikken Kongo i 1921. Han kalte seg profet og hevdet å kunne helbrede syke og utføre andre undere. Han ble imidlertid anklaget av myndighetene og holdt fanget til sin død. Senere fulgte en gruppe en av sønnene hans og samlet seg til en menighet. De ble juridisk anerkjent i 1959. 

## Referanser


## Eksterne lenker
*
Slå på ring

***Slå på ring*** er et norsk musikalsk humorprogram med Stein Johan Grieg Halvorsen og Erlend Klarholm Nilsen som gikk på NRK1 i 2001, 2003 og 2005.

Serien bestod av en rekke humoristiske innslag bestående av improvisasjon og musikk. All musikken var laget av duoen selv. De lagde mange parodier i programmet, blant annet rundt sangen "We Are The World" fra 1985 og Roxettes "The Look".

Utdrag fra seriens første sesong var NRK bidrag til Montreux-festivalen i 2002.

## Referanser


## Eksterne lenker
* 
*  Hjemmeside (arkivert av NRK)
Trengereid stasjon

**Trengereid stasjon** ble opprettet 1883 som *Trængereid stoppested* på Vossebanen på Trengereid i Arna bydel i Bergen (den gang lå Trengereid i Haus kommune). Siden 1894 brukes dagens skrivemåte. Rundt 1910 ble stoppestedet oppgradert til stasjon og var betjent til 28. mai 1979 da den ble fjernstyrt.

## Litteratur
* 
* 
* 

## Eksterne lenker
Moellermetoden

**Moellermetoden** eller **Moellerteknikken** er en spilleteknikk bruk av trommeslagere. Gjennom denne teknikken kan utøveren oppnå en svært høy hurtighet, presisjon og nøyaktighet, uten å spille trommevirvel eller ordinære dobbeltslag, samtidig som teknikken er veldig effektiv ved at en kan spille svært fort, uten å måtte bruke mye krefter. Teknikken blir ansett som å være vanskelig å lære, delvis også fordi det er ikke full enighet i miljøet om hvordan denne teknikken egentlig er å forstå. 

Teknikken ble utviklet og fikk sitt navn av trommeslageren Sanford A. Moeller, og han har beskrevet denne i sin bok *The Art of Snare Drumming*, også kalt *The Moeller Book*. Det blir antatt at han utviklet teknikken gjennom å observere trommeslagere som hadde deltatt som trommeslagere i kamp under Den amerikanske borgerkrigen på 1800-tallet. Han lærte den videre til sin elev Jim Chapin i 1938 og 1939. Chapin arbeidet videre med å popularisere metoiden fram til sin død i 2009, blant annet gjennom introduksjonsvideo om teknikken med navn «Speed, Power, Control, Endurance».

Kjernepunktet er å holde løse og ledige håndledd og grep på trommestikkene og spille på spretten som trommestikkene får på trommeskinnet. Det innledende slaget kan derfor være noe hard og distinkt, slik at stikkene spretter opp i ny utgangsposisjon. Andre trommeslagere benytter dette såkalte «whipping stroke» til å utnytte spretten til ytterligere to slag, i stedet for det tradisjonelle dobbelslaget. Håndleddene beveges mykt opp og ned, avhengig av hvor fort en spiller, og det såkalte «whipping stroke» tas når håndleddet er på det høyeste. Noen trommeslagere, som Chapin hevder at teknikken ikke baserer seg på spretten mens andre, som Dave Weckl hevder at den baserer seg på denne spretten.

Foruten Chapin har også Gene Krupa (som også var elev av Moeller), Steve Smith og Dave Weckl kjente utøvere av teknikken.

## Referanser


## Eksterne lenker
* En omfattende instruksjonsvideo som tar for seg alt rundt denne teknikken av Derrick Pope
* Jim Chapin demonstrerer teknikken
* YouTube - Jeff Queen demonstrerer teknikkens effektivitet
* Jacob Kaye demonstrerer Moeller teknikken
Ronald Koeman

**Ronald Koeman** (født 21. mars 1963 i Zaandam) er en nederlandsk fotballtrener og tidligere fotballspiller som er landslagstrener for .

I løpet av karrieren spilte han for Helpman, GRC, ,  og PSV Eindhoven, før han ble hentet til storklubben FC Barcelona. Etter seks sesonger i spansk toppfotball, hvor han blant annet vant seriemesterskapet fire ganger på rad og Champions League, flyttet han tilbake til Nederland og klubben Feyenoord Rotterdam.

Til å være forsvarsspiller og midtbanespiller scoret Koeman uvanlig mange mål, både på klubb- og landslag. På 78 kamper for  scoret han 14 mål.

Den 23. oktober fikk han sparken som trener for Everton.

Den 19. august 2020 ble han ansatt som hovedtrener for FC Barcelona. Han fikk han sparken som trener for Barcelona 27. oktober 2021.

Han er bror av Erwin Koeman, som også var fotballspiller med landskamper for Nederland.

## Classic XI
På FIFA 07, FIFA 08, FIFA 09, FIFA 10, FIFA 11, FIFA 12, FIFA 13, FIFA 14, FIFA 15 og FIFA 16 er Koeman med på laget, Classic XI. Der er blant annet Zico, Franz Beckenbauer og Hugo Sanchez.

## Referanser


## Eksterne lenker
*
Pachelbels kanon

**Pachelbels kanon** (originalnavn **Canon per 3 Violini e Basso,** dvs «Kanon for tre fioliner og generalbass», også kjent som **Kanon i D-dur**) er et kammermusikkverk av den tyske barokk-komponisten Johann Pachelbel skrevet i 1680-årene, opprinnelig for tre fioliner og generalbass. 

Stykket er Pachelbels mest kjente, og er spilt inn en rekke ganger i en stor mengde versjoner og bearbeidelser.

## Oppbygning
Kanon er en polyfon form der flere stemmer spiller samme melodi sekvensielt etter en gitt varighet, for eksempel en kvartnote, en takt etc.  Pachelbels kanon er bygd over en ostinat bassfigur over en to takts lang akkordprogresjon: *D – A – h – fiss / G – D – G – A*. Sekvensen gjentas 28 ganger – medregnet avslutningstakten – over totalt 57 takter. Akkordskjemaet følges strengt, selv om fra det fra takt 44 skjer en alterasjon på det syvende trinn (ned fra ciss til c). Kanonen etterfølges av en gigue.

## Pachelbels kanon i dag
Dette musikkstykket har overlevd gjennom århundrene, og har spesielt etter 1970-årene fått en stor utbredelse. Det er i dag velkjent for et stort publikum og er kanskje et av de mest gjenkjente klassiske komposisjoner. Verket har stor betydning innen dagens populærmusikk og fremføres fortsatt ofte.

Elementer fra komposisjonen, og da spesielt akkordprogresjonen *I V vi iii IV I IV V*, brukes i nær sagt alle musikksjangre.

## Referanser


## Eksterne lenker
* 
* ''Gitarre: Akkordprogressionen: Die Pachelbel-Folge'', samling av sanger som følger Pachelbels akkordprogresjon.
* ''Der Parallelismus (die ›Pachelbelsequenz‹)'', «Harmoni og stemmeføring i Pachelbels akkordprogresjon», musiktheorie-aktuell.de
* Gustav Beckman: ''Johann Pachelbel als Kammerkomponist'', Archiv für Musikwissenschaft 1918 med noter
* 
* Kanon og gigue (Kantoreiarchiv)
* Fritt tilgjengelige arrangementer av ''Kanon i D'' (Cantorion.org)
* Pachelbels Kanon (Youtube)
Registreringsfritak

**Registreringsfritak** er en spesiell form for resept for å foreskrive et medikament som ikke er godkjent og registrert for vanlig bruk i Norge av Statens legemiddelverk . Den offisielle betegnelsen på registreringsfritak er "Spesielt godkjenningsfritak".

Skjema for registreringsfritak er et A4 ark der legen må gi spesiell begrunnelse for behov for å benytte et ikke registrert medikament. Det må oppgis relevante symptomer og beskrivelse av tilstanden som skal behandles. Legen påtar seg spesielt ansvar for bivirkninger som kan være ukjent fordi legemiddelet er relativt nytt, eller fordi en alvorlig bivirkningsprofil er årsak til at et eldre medikament ikke er registrert. For forskrivning av medikament på registreringsfritak bør legen ha spesiell kunnskap om medikamentet, han bør kjenne pasienten godt og ha god mulighet for å observere medikamentets virkninger på pasienten.

Når et legemiddel er nytt går det igjennom testing først på forsøkspersoner, deretter på pasienter på enkelte spesialavdelinger. Relativt ofte vil det for nye medikamenter bli oppdaget bivirkninger som er så alvorlige at videre undersøkelser og forberedelse for markedsføring blir umulig. Da vil ofte flere pågående vitenskapelige undersøkelser med henblikk på godkjenning og registrering bli avbrutt.
Stemmefløyte

En **stemmefløyte** er et stemmeinstrument som hovedsakelig blir brukt ved stemming av strengeinstrumenter. 

Stemmefløyten består av flere sammenloddete fløyter med innebygde stemmetunger. Hver av disse fløytene angir en tone som instrumentet stemmes etter. Det finnes kromatiske stemmefløyter med tolv toner, men de aller fleste stemmefløyter har like mange toner som det instrumentet de er beregnet for, oftest fire eller seks toner for henholdsvis strykere og gitar.
Game over

**Game over** er et uttrykk for at «spillet er over», brukt i slutten av mange videospill eller når man taper, omtrent som begrepet «the end» fra filmverden.

**Game over** har også andre betydninger:

*Game Over, en amerikansk film fra 2003.
*Game Over, en amerikansk TV-serie.
*Spy Kids 3-D: Game Over, den tredje filmen i Spy Kids-filmserien.
*Game Over, et musikkalbum av Nuclear Assault fra 1986
*Game Over, et svensk alternativt metal-band som spiller spillmusikk-coverlåter.
Reinøya (Porsanger)

:*Se også [[Reinøya (andre betydninger)]].*

**Reinøya** (kvensk: *Vassa*, nordsamisk: *Vasis*) er ei øy i Porsanger kommune i Finnmark. Reinøya ligger sørvest for Børselv i Porsangerfjorden.

Reinøya er vernet som naturreservat. Øya har en av Nord-Europas største dolomittforekomster.

## Eksterne lenker
* Miljøstatus: Reinøya naturreservat
Gullstikka 2002

**Gullstikka 2002** ble arrangert i 2003 og var første gang Gullstikka-utdelingen ble avholdt.

## Årets konsollspill
**[[Halo - Combat Evolved]]*
**[[Ico]]*
**[[Ratchet & Clank]]*
****[[Tom Clancy's Splinter Cell]]***

## Beste RPG/adventurespill
****[[Final Fantasy X]]***
**[[Genma Onimusha]]*
**[[Golden Sun]]*
**[[Neverwinter Nights]]*

## Beste actionspill
***'
*''[[Metal Gear Solid 2]]''
*''[[No one Lives Forever 2]]''
****[[Tom Clancy's Splinter Cell]]***

==Beste familiespill (lek/plattform)==
*''[[Crash Bandicoot XS]]''
*''[[Harry Potter og Mysteriekammeret (spill)|Harry Potter og Mysteriekammeret]]''
*''[[Ratchet & Clank]]''
****[[Super Mario Sunshine]]***

==Årets PC-spill==
*''[[Age of Mythology]]''
****[[Battlefield 1942]]***
*''[[Medal of Honor: Allied Assault]]''
*''[[Warcraft III]]''

==Beste strategispill==
*''[[Advance Wars]]''
*''[[Age of Mythology]]''
***'
****[[Warcraft III]]***

## Beste racing-spill
**[[Colin McRae Rally 3]]*
**[[Need for Speed: Hot Pursuit 2]]*
**[[Rallisport Challenge]]*
****[[WRC Championship II Extreme]]***

## Beste sportsspill
**[[FIFA 2003]]*
****[[Pro Evolution Soccer 2]]***
**[[Rallisport Challenge]]*
**[[Rocky (spill)|Rocky]]*

## Beste multiplayer/oinlinespill
**[[Age of Mythology]]*
****[[Battlefield 1942]]***
**[[Super Smash Bros. Melee]]*
**[[Warcraft III]]*

## Beste familiespill (pedagogisk)
****[[Gubben & Katten og mukklernes verden]]***
**[[På oppdagelsesferd i byen]]*
**[[På oppdagelsesferd på bondegården]]*
## Eksterne lenker
* http://www.gamereactor.no/nyheter/94053/Gullstikka+2002+-+2002s+beste+spill!/
Alf Gotlin Strøm

**Alf Gotlin Strøm** (født 28. februar 1922, død 24. desember 2014) var en norsk komponist. Han komponerte til sammen 1600 verk og melodier, deriblant fire symfonier og 40 marsjer. Hans første komposisjon, idrettsmarsjen *Skiløperen*, skrev han som tolvåring. Denne ble senere spilt under Holmenkollrennene. Han skrev også egne marsjer i dåpsgaver til prinsesse Märtha Louise og kronprins Haakon, samt én i bryllupsgave til kronprins Haakon og kronprinsesse Mette-Marit.

Etter en oppvekst preget av musikk og sang studerte Alf Gotlin Strøm musikk og komposisjon. Deretter jobbet han i sju år som musikklærer på musikkskolen i Trondheim. I 1940 ble han ansatt som postbud, og drev deretter kun med musikk på deltid. I 1961 skrev han *Postsuiten* for orkester. Som musiker ledet han i flere år en dansemusikk-trio med trekkspill, bass og gitar. Han spiller de fleste instrumenter, men først og fremst mandolin. I 1960 startet han Oslo mandolinorkester, som fortsatt eksisterer. Gotlin Strøm komponerte mye til eksisterende tekster, og har tonesatt dikt av blant andre Tor Jonsson, Arild Wikan og Eyvind Skeie. Han bodde sine siste år på Balke bo- og servicesenter på Skreia i Østre Toten.

## Eksterne lenker
Reinøykalven

**Reinøykalven** (nordsamisk: *Uhca Reaidná*) er ei ubebodd øy i Måsøy kommune i Finnmark. Øya ligger i Rolvsøysundet, like nord for Reinøya.

Reinøykalven er et fuglefjell, og er vernet som naturreservat. På øya hekker storskarv, toppskarv, ærfugl, gråmåke, svartbak og teist.

## Eksterne lenker
* Miljøstatus: Reinøykalven naturreservat
Moderne femkamp under sommer-OL

**[[Moderne femkamp]]** er en sport som er skapt spesielt for de moderne oympiske lekene av baron Pierre de Coubertin. Den var med på OL-programmet for første gang 1912 i Stockholm. Coubertin ble inspirert av de antikke olympiske lekenes femkamp som var tilpasset til den tidens soldaters ideelle ferdigheter. Den moderne femkampen har med momenter som var viktig for en 1800-talls kavalerist bak fiendens linjer, han må kunne ri en fremmed hest, slåss med sverd og pistol og kunne svømme og løpe. 

## Øvelser i Moderne femkamp gjennom tidene

### Hestesport
Hestesportøvelsene i moderne femkap har, av ulike årsaker, vært omstridt helt siden 1912. Feltrittet ble endret til sprangriding for Sommer-OL 1992 og i november 2021 annonserte UIPM at sprangridning skulle erstattes med hinderløp (uten hester) fra og med 2025 og i olympisk sammenheng fra og med Sommer-OL 2028. Den utløsende årsaken til å fjerne hestesport fra moderne femkamp var en hendelse i Sommer-OL 2020 der den tyske treneren Kim Raisner mishandlet hesten til utøveren Annika Schleu.

## Medaljefordeling

## Referanser


## Eksterne lenker
* Resultater og profilside  på sports-reference.com
* Resultater på Olympedia.org
Gullstikka 2003

**Gullstikka 2003** ble avholdt 18. mars 2004 på Sentrum Scene. Det var andre gang Gullstikka blir avholdt.

## Vinnere og nominasjoner
Gullstikka-vinnerne står i **uthevet** skrift.

### Beste actionspill
**[[Call of Duty]]*
**[[Metroid Prime]]*
****[[Prince of Persia: The Sands of Time]]***
**[[Soul Calibur II]]*

### Beste eventyrspill
**[[Beyond Good and Evil]]*
****[[The Legend of Zelda: The Wind Waker]]***
**[[Runaway (spill)|Runaway]]*
**[[Silent Hill 3]]*

### Beste lek og lær-spill
**[[Bygg hus med Mulle Mekk]]*
*******
**[[Lek og Lær Barnehage]]*
**[[Ludde og vennene hans]]*
**[[Lær sjakk med Fritz og Mats]]*
**[[Pelle Politibil]]*

### Beste multiplayer/online-spill
**[[Call of Duty]]*
**[[Crimson Skies]]*
****[[Project Gotham Racing 2]]***
**[[Star Wars Galaxies: An Empire Divided]]*

### Beste norskspråklige-spill
****[[Ett hundeliv]]''
*''[[Jul i Skomakergata]]''
*''[[The Sims Makin' Magic]]''
*''[[World Rally Championship 3]]''

===Beste plattform-spill===
*''[[Jak II: Renegade]]''
****Prince of Persia: The Sands of Time***
*''[[Sly Raccoon]]''
*''[[Viewtiful Joe]]''

===Beste racing-spill===
*''[[Colin McRae Rally 04]]''
*''[[Need For Speed Underground]]''
****Project Gotham Racing 2***
*''[[World Rally Championship 3]]''

===Beste rollespill===
*''[[Dark Chronicle]]''
****Knights of the Old Republic***
*''[[Mario & Luigi: Superstar Saga]]''
*''[[Temple of Elemental Evil]]''

===Beste spill i åpen klasse===
*''[[Backpacker 3]]''
*''[[Ett hundeliv]]''
*******
*''[[Mario Kart: Double Dash!!]]''

===Beste sport-spill===
*''[[Pro Evolution Soccer 3]]''
****SSX 3***
*''[[Tiger Woods PGA Tour 2004]]''
*''[[Top Spin Tennis]]''

===Beste strategi-spill===
****Command & Conquer: Generals***
*''[[Rise of Nations]]''
*''[[Warcraft III: The Frozen Throne]]''
*''[[Homeworld 2]]''

===Årets konsoll-spill===
*''[[The Legend of Zelda: The Wind Waker]]''
*''[[Project Gotham Racing 2]]''
*''[[Knights of the Old Republic]]''
****Prince of Persia: The Sands of Time***

===Årets PC-spill===
*''[[Command & Conquer: Generals]]''
*''[[Rise of Nations]]''
****Call of Duty***
*''[[Runaway]]''

===Årets spill for håndholdt plattform===
****WarioWare, Inc.: Minigame Mania***
*''[[Medal of Honor Infiltrator]]''
*''[[Tony Hawk's Pro Skater]]''
*''[[Mario & Luigi: Superstar Saga]]''

===Årets spill===
****Need For Speed Underground**'

## Eksterne lenker
* http://www.gamereactor.no/artikler/61909/Gullstikka+2003/
Gjesværstappan

**Gjesværstappan** (også kalt bare **Stappan** nordsamisk *stoappo*) er ei øygruppe i Nordkapp kommune i Finnmark. Øyene ligger nord for fiskeværet Gjesvær på Magerøya. Nordfra er de tre største øyene Storstappen (høyeste punkt 283 moh) med halvøya Stauren, Kjerkestappen (høyeste punkt 166 moh) og Bukkstappen (høyeste punkt 92 moh). Til sammen har de tre øyene et areal på ca. 1,6 km². Øyene er fuglefjell, og de er vernet som naturreservat.

Gjesværstappan har Norges største sjøfuglkoloni. Blant annet har øyene en stor koloni av lundefugl og den nordligste havsulekolonien i Norge. Også alke, krykkje, skarv, lomvi, havhest og havsvale hekker i Gjesværstappan.

Plastavfall er et problem for fuglene i kolonien.

## Referanser


## Eksterne lenker
* 
* Miljøstatus: Gjesværstappan naturreservat
* Finnmark Dagblad: I havsulas rike
Thomas Woolner

**Thomas Woolner** (født 17. desember 1825, død 7. oktober 1892) var en engelsk skulptør og poet, og medlem i Det pre-rafaelittiske broderskap.

## Bakgrunn og virke
Woolner ble født i Hadleigh i Suffolk. Han gikk i lære hos billedhoggeren William Behnes, og fra 1843 stilte han ut sine verker i Det engelsk kunstakademiet (Royal Academy). Hans klassiske tilbøyeligheter var problematisk å forsone med den pre-rafaelittiske middelalderen, men hans egen overbevisning om at kunsten var grunnlagt på omfattende studier av naturen var sammenfallende med gruppens mål. Woolner var således en av de opprinnelige grunnleggerne av Broderskapet.

Han skaffet seg et navn som en kraftfull billedhogger av portrettbyster og medaljonger, men uten at han klarte å skaffe seg nok inntekter til at han kunne leve av sin kunst. Han var tvunget til å emigrere til Australia for en periode, men kom til slutt tilbake til England og etablerte seg selv som både som billedhogger og som kunstforhandler. Hans opphold i Australia hadde uansett hjulpet ham å til å skaffe seg oppdrag der og andre steder for statuer av helter av Det britiske imperiet som Kaptein Cook og Sir Stamford Raffles.

Hans mest betydningsfulle og komplekse arbeid er sannsynligvis *Civilisation* og *Virgilia*. Disse to demonstrerte hans forsøk på å uttrykke spenningen mellom den statiske steinen og det dynamiske begjær som figurene representerte.

Woolner ble valgt inn i Kunstakademiet i 1875 og tjenestegjorde som professor i skulptur fra 1877 og til 1879.

Woolner var også lyriker av en viss betydning som også anerkjennes i dag. Hans tidlige dikt *My Beautiful Lady* (1863) er et stykke pre-rafaelittiske litteratur, som vektlegger følelsenes intense om enn uforløste øyeblikk. Hans dikt var ofte sterkt følelsemessige:

:***My Beautiful Lady*** 
:(*Første og andre vers*)
:I LOVE my Lady; she is very fair;
:Her brow is wan, and bound by simple hair;
:Her spirit sits aloof, and high,
:But glances from her tender eye
:In sweetness droopingly.

:As a young forest while the wind drives through,
:My life is stirr’d when she breaks on my view;
:Her beauty grants my will no choice
:But silent awe, till she rejoice
:My longing with her voice.

Hans senere fortellende verk, *Pygmalion*, *Silenus* og *Tiresius* forsaket pre-rafaelismen til fordel for en ofte erotisert klassisisme. Woolner var en nær venn av Alfred Tennyson som han bidro til å gi scenariet for dennes dikt *Enoch Arden*.

Hans spekulasjoner om den menneskelige anatomi imponerte Charles Darwin som navnga deler av det menneskelige øret for «Woolnerian Tip» etter et trekk i Woolners skulptur *Puck*.

Thomas Woolner døde brått av slag i 1892 da han var 67 år gammel.

## Referanser


## Eksterne lenker
* Works by Thomas Woolner hos Project Gutenberg
* Thomas Woolner in ''Cumbria''
Rypefjord

**Rypefjord** er et tettsted i Hammerfest kommune i Finnmark. Tettstedet har  innbyggere per 1. januar , og ligger ved Rypefjorden, på vestsiden av Kvaløya, omtrent 2 kilometer sør for Hammerfest by og kan regnes som en forstad til byen.

Det ble etablert verksted- og fiskeindustri her i 1984. Oljeforsyningsbasen Polarbase ble bygget opp på 2000-tallet og  har til sammen 150 ansatte (2017).

Indrefjord kapell, en langkirke i tre, er et kulturminne fra 1956.

Riksvei 94 går gjennom Rypefjord. Tidligere var Rypefjord administrasjonssenter i Sørøysund kommune.

## Referanser


## Eksterne lenker
*
Hammerfestsangen

**«Hammerfestsangen»** er en sang til og om byen Hammerfest i Finnmark. Teksten er skrevet av Cornelius Moe, melodien er av E. Lund Hansen. Sangen brukes som fellessang under diverse arrangementer, både kommunale og ikke-kommunale. 
  
## Teksten
**1. vers **

*Hammerfest, byen vår, gamle, gode venn og felle! <br />
*Som du står der, traust ved fjellet, våre hjerter mot deg slår. 
*Hør! Det suser inn fra Vågen. Kjenn den friske uværsblest!<br />
*Det er havets hymne, til deg, Hammerfest.

**2. vers **

*Havet ved din stuedør, det er det som lykken bringer. <br />
*Gir oss håpets lyse vinger, gjennom gråværs tunge slør.
*Kvasse motorsmell der ute, ishavsskuten svinger opp, <br />
*Runder nettopp Fuglenes med flagg i topp.

**3. vers **

*Havet er din moderbarm, det deg favner, fyller, nærer. <br />
*Se, hvor fiskeskøyten skjærer, vågen med sin dyre farm. 
*Og i sommerbris og solglans, glider inn så mang en gjest, <br />
*svømmende palasser til deg, Hammerfest.

**4. vers **

*Hammerfest, byen vår, kranset av de lyse skinner. <br />
*Som små streif av sol de skinner, fra de unge, glade år. 
*Husker du om sommernatten? Bål fra salen, trekkspillklang. <br />
*Sankthansfest helt opp på Tyven, solskinn, sang.

**5. vers**

*Hammerfest, du er vår, byen som vi aldri glemmer. <br />
*Som vi dypt i hjertet gjemmer, hvor vi enn i verden går. 
*La oss slå om den en kjede, skape fremgang, gode kår. <br />
*Gi den styrke, skjønnhet, glede, byen vår.

## Eksterne lenker
* Noter til sangen 

Hammerfest sangen, fra Den Norske Ambassade i Berlin september 2008: http://www.youtube.com/watch?v=Ld6_6eWzXYw
Mahatma

**Mahatma** («stor sjel») er en indisk ærestittel som gis til særskilte åndelige ledere.

Et eksempel på en som ble betrakta som en mahatma er Mahatma Gandhi.

## Referanser